The Curse of Monkey Island

The Curse of Monkey Island on LucasArtsin kehittämä ja julkaisema seikkailupeli. Peli on julkaistu vuonna Windowsille. Peli on jatkoa sarjan aiemmille osille "The Secret of Monkey Island" ja "" ja on "Monkey Island" -sarjan kolmas osa.
Juoni.
Pelin juoni keskittyy päähenkilö Guybrush Threepwoodiin ja tämän yritykseen murtaa kirous rakkaansa Elaine Marleyn yltä. Edellisien osien tapaan vastaan asettuu myös tuttu päävihollinen, epäkuollut merirosvokapteeni LeChuck. The Curse of Monkey Island esitteli pelaajille myös suosituksi nousseen Murray -hahmon, joka on puhuva pääkallo ja yrittää aina levittää pahuuden sanomaa ja kauhua kaikkialla missä onkaan. Murray on sittemmin esiintynyt kaikissa "The Curse of Monkey Islandin" jälkeen julkaistuissa "Monkey Island" -sarjan peleissä.
Kehitys.
Peli on sarjan ensimmäinen, joka suunniteltiin CD-ROMille ja sisältää puhuttua dialogia, SVGA-tason grafiikkaa sekä välikohtauksia videokuvana. Hahmojen taide on skannattu kalvoista ("cel") ja käyttää tarkoituksellisen hauskaa tyyliä. Spritet ovat suuria ja täysin animoituja. Dominic Armato on Guybrush Threepwoodin ääninäyttelijä, Earl Boen on LeChuckin ääninäyttelijä ja Alexandra Boyd on Elaine Marleyn ääninäyttelijä.
Pelin visuaalinen ilme oli erilainen sarjan aiempiin peleihin verrattuna johtuen käytettyjen työkalujen muuttumisesta. Uusi tekniikka käytti vektoroituja piirroksia, joka tuotti sulavampia linjoja. Pelin animaatioiden jokainen kuva piirrettiin ensin käsin paperille, jonka jälkeen voitiin tehdä digitaalista korjausta interaktiivisien animaatioiden kohdistamiseen. Lisäksi veden korostukset tehtiin kolmiulotteisella grafiikalla.
Pelin kehityksestä vastasivat Jonathan Ackley ja Larry Ahern, jotka aiemmin olivat työskennelleet LucasArtsin "Maniac Mansion: Day of the Tentacle" ja "Sam &amp; Max Hit the Road" -pelien parissa. Sarjan aiemmissa osissa mukana ollut Ron Gilbert oli jo lähtenyt LucasArtsilta.
Ackley ja Ahern olivat aiemmin olleet tekemässä Tim Schaferin "Full Throttle" -peliä, jolloin Ackley vastasi ohjelmoinnista ja Ahern taiteesta. Studion johto asetti heidät kaksikkona "Monkey Islandin" kehitykseen. LucasArtsilla oli tapana käyttää uusia projektijohtajia parivaljakkona. Ackleyn mukaan tuotantoarvojen ja pelin mittakaavan vuoksi yksinään se olisi ollut vaikeaa tehdä, ja riskinä olivat tuotannon venyminen sekä budjetin ylitykset. Taiteen, ohjelmoinnin ja kirjoituksen piti sopia hyvin yhteen. Hahmoille tehtiin suhteellisen suurikokoiset sarjakuvamaiset päät, joka mahdollisti aiempia osia enemmän ilmeiden esittämistä. Pelin käyttöliittymän toimintoja yksinkertaistettiin, mutta "Full Throttlen" menetelmää ei voitu käyttää koska esineiden yhdistämiset pulmien ratkaisuna olivat olennainen osa pelisarjan pulmia. Pelissä palkitaan epäonnistumisesta humoristisilla vastauksilla, kun taas monissa peleissä virheestä rangaistaan.
Michael Land vastasi sarjan edellisten osien tapaan pelin musiikista, joka oli nyt valmiiksi nauhoitettu ja oikean orkesterin esittämää. 
Peli on omistettu ohjelmoija Brett Barretille joka kuoli moottoripyöräonnettomuudessa vuotta ennen pelin julkaisua.
Vastaanotto.
Peli on saanut GameSpotin arvostelussa arvosanaksi 9/10. Arvostelun mukaan pelissä ei ole paljoa huonoja kohtia poislukien päätös, joka on äkkinäinen ja antiklimaattinen.